Fiskavirkisskipanin er hugtak fyri ta skipan, sum fevnir um rættindi og skyldur fyri tey fiskavirki og teir persónar, ið koma undir treytirnar í Kunngerð um útgjald v. m. av arbeiðsloysisstuðli til arbeiðsleys á fiskavirkjum. Arbeiðsleys/ur á fiskavirki Hevur tú setanarligt tilknýti til eitt fiskavirki, sum er í fiskavirkisskipanini hjá ALS, kanst tú søkja um arbeiðsloysisstuðul sum arbeiðsleys/ur á fiskavirki. Hetta gert tú við at fylla út eina umsókn, sum tú fært her ella frá fiskavirkinum, og har virkið váttar setanartilknýtið.